## Rješenje Ustavnog suda Republike Hrvatske broj U-III-10/2002 od 11. travnja 2003.

### NN 73/2003 (6.5.2003.), Rješenje Ustavnog suda Republike Hrvatske broj U-III-10/2002 od 11. travnja 2003.

# USTAVNI SUD REPUBLIKE HRVATSKE

888

Ustavni
sud Republike Hrvatske, u Vijeću trojice za odlu­čiva­nje o ustavnim tužbama, u
sastavu sudac Milan Vuković, pred­sjednik vijeća, te suci Ivan Matija i Jasna
Omejec, članovi Vijeća, u postupku pokrenutom ustavnom tužbom D.H. iz R.V.,
koje­g zastupa M.K., odvjetnik iz V., na sjednici Vijeća održanoj dana 11. trav­nja
2003. godine, jednoglasno je donio

## RJEŠENJE

I.
Ustavna tužba se odbacuje.

II. Ovo
rješe­nje objavit će se u »Narodnim novinama«.

```
Obrazlože­nje
```

1.
Podnosite­lj je podnio ustavnu tužbu protiv rješe­nja Vrhovnog suda Republike
Hrvatske, broj: II Kž-862/01-3 od 3. prosinca 2001. godine, kojim je odbijena,
između ostalih, žalba pod­nosite­lja, šestookriv­ljenika, podnijeta protiv rješe­nja
Županijskog suda u Varaždinu, broj: Kio-322/01 (Kv-249/01) od 22. studenoga
2001. godine. Tim je rješe­njem četvrtookriv­ljenici R.M., petookriv­ljeniku
D.G. i podnosite­lju, šestookriv­ljeniku, produ­ljen pritvor, određen rješe­njem
istražnog suca od 26. listopada 2001. godine, za da­lj­nja dva mjeseca. Prema
tom rješe­nju podnosite­lju pritvor može trajati do 23. siječ­nja 2002. godine.

2. Podnosite­lj smatra da su mu osporenim rješe­njima
povrijeđena ustavna prava iz članaka 22. i 29. stavka 1. Ustava Republike
Hrvatske. Ističe da mu je pritvor produ­ljen po drugoj zakonskoj osnovi od one
po kojoj mu je određen rješe­njem istražnog suca, te da u odnosu na ­nje­ga
nisu postojali ni razlozi propisani člankom 102. stavkom 1. točkom 3., niti točkom
4. Zakona o kaznenom postupku (»Narodne novine«, broj 110/97, 27/98, 58/99,
112/99 i 58/02).

*Prestale su postojati pretpostavke za odlučiva­nje
o biti stvari.*

3. Odredbom članka 32. Ustavnog zakona o Ustavnom
sudu Republike Hrvatske (»Narodne novine«, broj 49/02 – pročišćeni tekst)
propisano je da će Ustavni sud rješe­njem odbaciti, među ostalim, ustavnu tužbu,
u slučajevima kada ne postoje pretpostav­ke za odlučiva­nje o biti stvari.

4. U
konkretnom slučaju, tijekom ustavnosudskog postupka, koji je bio pokrenut
pravodobnom i dopuštenom ustavnom tuž­bom podnosite­lja, okolnosti konkretnog
slučaja su se promijenile.

Naime,
presudom Županijskog suda u Varaždinu, broj: K-1/02 od 22. ožujka 2002. godine,
javno obav­ljenom 25. ožujka 2002. godine, podnosite­lj je kao šestooptuženik,
proglašen krivim za kazneno djelo zlouporabe opojnih droga, te je osuđen na
kaznu zatvora u traja­nju od 1 godine.

Uzimajući
u obzir visinu nepravomoćno izrečene kazne, te vrijeme koje je podnosite­lj
proveo u pritvoru, prvostupa­njski sud nije našao razloge za produ­lje­nje
pritvora, pa je svojim rješe­njem, broj: K-1/02-40 od 25. ožujka 2002. godine,
podnosite­lju ukinuo pritvor i naložio da ga se odmah pusti na slobodu.

5. S
obzirom da je podnosite­lju ukinut pritvor, prestale su postojati pretpostavke
za odlučiva­nje o biti stvari. Iz tog razloga je, teme­ljem članka 32. Ustavnog
zakona o Ustavnom sudu Republike Hrvatske, riješeno kao u izreci.

Rješe­nje o objavi iz točke II. izreke teme­lji se na
odredbama članka 29. Ustavnog zakona o Ustavnom sudu Republike Hrvat­ske.

Broj: U-III-10/2002
Zagreb, 11. trav­nja 2003.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

if !supportEmptyParas endif

Rješenje, NN 73/2003-888